open-index/open-wikipedia-markdown huggingface dataset:
הוראת האנגלית בישראל

**[[הוראת אנגלית כשפה שנייה או כשפה זרה|הוראת האנגלית]] בישראל** מתחילה בבית הספר היסודי ונמשכת עד לסיום הלימודים בתיכון. אנגלית היא אחד ממקצועות הליבה בישראל ולימוד שפה זו הוא חובה בכל המגזרים. לשפה האנגלית מעמד מרכזי בחברה הישראלית ובמערכת החינוך בישראל, מה שבא לידי ביטוי גם בהיקף ואופן הוראת המקצוע בבתי הספר.

## במערכת החינוך
הוראת האנגלית במערכת החינוך בישראל מתחילה בכיתה ג' וממשיכה עד י"ב, בה מסיימים את בחינת הבגרות באנגלית. ישנם המתחילים ללמוד אנגלית קודם לכן, דוגמת חוג האנגלית לילדים בשיטת הלן דורון. כמחצית מהתלמידים בחינוך היסודי בישראל מתחילים ללמוד את השפה האנגלית בכיתה א' או ב'.

בבית ספר יסודי מקובל ללמוד אנגלית על ידי שירים וציורים, ובכיתה ו' מתחילים ללמוד דקדוק. בכיתות הנמוכות מתמקדים בפיתוח כישורי האזנה ודיבור כתשתית לכתיבה וקריאה.

בבית ספר תיכון מתחילים ללמוד ספרות אנגלית והבגרות מורכבת מקטע לא נלמד (Unseen) ומקטע כתיבה. בחינוך העל יסודי מושם דגש גם פיתוח יכולות הביטוי בעל פה באנגלית וכן על היכרות עם ספרות בשפה האנגלית.

בשנת תשע"ח החלה לפעול במערכת החינוך בארץ התוכנית הלאומית לקידום הוראת האנגלית (הידועה גם בשם Give me Five). בתוכנית זו מושם דגש על פיתוח השפה הדבורה בקרב התלמידים והיכרות עם אוצר מילים שימושי למטרות פרטיות, אקדמיות ותעסוקתיות. כמו כן, בתוכנית הוצב יעד להגדלת מספר התלמידים הלומדים אנגלית במסלול מורחב.

## באקדמיה
בישראל במכללות ואוניברסיטאות רבות מתקיים חוג להוראת אנגלית. הלימודים לתואר ראשון ותעודת הוראה נמשכים ארבע שנים לרבות סטאז' בהוראה. קיימות גם תוכניות לתואר שני בהוראת אנגלית כשפה זרה.

במשרד החינוך מפעילים תוכניות הסבת אקדמאים להוראת אנגלית, המיועדות לדוברי אנגלית כשפת אם לצורך הכשרתם כמורים לאנגלית. מסלולים אלה מיועדים בין היתר ליוצאי הייטק המעוניינים בהסבה מקצועית לתחום ההוראה.

במוסדות להשכלה גבוהה הסטודנטים ממוינים לרמות באנגלית על פי ציונם באנגלית במבחן הפסיכומטרי שהם טרום-בסיסי, בסיסי, מתקדמים א', מתקדמים ב' ופטור, כל סטודנט שאינו זכאי לפטור נדרש בלמידת קורס באנגלית בהתאם לרמתו על מנת להגיע לרמת פטור. מטרת מיון הרמות באנגלית היא יצירת רמה אחידה בין כל מוסדות הלימוד מבחינת לימוד האנגלית במסגרת התואר האקדמי בישראל.
## בתרבות
בטלוויזיה החינוכית יצאו החל משנות השבעים מספר תוכניות טלוויזיה להוראת האנגלית וביניהן Here we are, Neighbours, Seven in Heaven, גבי ודבי ותוכניות נוספות.

## ראו גם
*הוראת אנגלית כשפה שנייה או כשפה זרה
* הוראת הצרפתית בישראל

## קישורים חיצוניים

*אתי וייסבלאי, לימודי השפה האנגלית במערכת החינוך, מרכז המחקר והמידע של הכנסת, 16 בנובמבר 2014

## הערות שוליים

*
קטגוריה:מקצועות לימוד בישראל
קטגוריה:הוראת שפות בישראל
האקדמיה הגלובלית הצעירה

**האקדמיה הגלובלית הצעירה** (The **Global Young Academy**) היא ארגון בינלאומי בו חברים חוקרים וחוקרות צעירים מכל רחבי העולם ומכל תחומי המחקר, ותכליתו לטפל, לקשר ולהניע חוקרים צעירים, לטפח שיח אקדמי בינלאומי, בינתחומי ובינדורי, ולקדם עיצוב מדיניות מקומית ובינלאומית על בסיס מדעי איתן.

הארגון נוסד בשנת 2010 בחסות ה-IAP, ארגון הגג של האקדמיות הלאומיות למדעים במדינות השונות, בעקבות מפגש פסגה של מדענים צעירים בפורום הכלכלי העולמי בדאבוס שבשווייץ. 

בארגון חברים חוקרים וחוקרות צעירים (גיל ממוצע 35, גיל מרבי 40) מכשישים מדינות שונות המצויים בתחילת דרכם האקדמית. החברים בארגון נבחרים על בסיס מצוינות אקדמית לתקופה של חמש שנים.

בארגון היו לאורך השנים גם חברים ישראלים:  ליאת איילון, מיכל בירון, אורן גזל-אייל, עודד הוד, קארין כרמית יפת, עידו ישראלוביץ', שרון אהרונסון להבי, טליה פישר, רונן פרי, עדית תשובה, מונא חורי-כסאברי.

## קישורים חיצוניים

* 

## הערות שוליים

קטגוריה:ארגוני חינוך
גביע הזהב של CONCACAF לנשים 1993

**גביע הזהב של CONCACAF לנשים 1993**, הוא גביע הזהב לנשים השני שארגנה CONCACAF. הטורניר נערך בלונג איילנד, ניו יורק והתקיים מ-4 ביולי עד ה-8 ביולי 1993. גביע זה הוא אחד משני גביעי הזהב היחידים (ביחד עם 2000), שלא שימשו כטורניר מוקדמות לגביע העולם. במקום זה, זומנה לטורניר נבחרת אורחת - ניו זילנד, שהצטרפה לשלוש נבחרות נוספות מ-CONCACAF.

בטורניר זה לא נערכו משחקי גמר וחצי גמר. הוחלט שארבע הנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. המארחת ארצות הברית, שניצחה בכל שלושת משחקיה ולא ספגה אפילו שער אחד, זכתה במקום הראשון. הייתה זו הזכייה השנייה ברציפות של ארצות הברית בטורניר, לאחר שזכתה בו גם ב-1991.

## בית הגמר

קטגוריה:תחרויות גביע הזהב של CONCACAF לנשים
קטגוריה:תחרויות כדורגל בארצות הברית
קטגוריה:תחרויות כדורגל ב-1993
קטגוריה:1993 בארצות הברית
גביע הזהב של CONCACAF לנשים 1994

**גביע הזהב של CONCACAF לנשים 1994**, הוא גביע הזהב לנשים השלישי שארגנה CONCACAF. הטורניר נערך במונטריאול, קנדה והתקיים מ-13 באוגוסט עד ה-21 באוגוסט 1994. הגביע שימש כטורניר המוקדמות לגביע העולם 1995, שנערך שנה לאחר מכן בשוודיה. 

בטורניר זה לא נערכו משחקי גמר וחצי גמר. הוחלט שחמש הנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בטורניר ותעפיל לגביע העולם. ארצות הברית, שניצחה בכל ארבעת משחקיה וספגה רק שער אחד, זכתה במקום הראשון. הייתה זו הזכייה השלישית ברציפות של ארצות הברית בטורניר, לאחר שזכתה בו גם ב-1991 וב-1993. קנדה, שהפסידה רק במשחק אחד וסיימה כסגנית הבית, העפילה גם היא לגביע העולם. 

## בית הגמר

קטגוריה:תחרויות גביע הזהב של CONCACAF לנשים
קטגוריה:תחרויות כדורגל בארצות הברית
קטגוריה:תחרויות כדורגל בקנדה
קטגוריה:תחרויות כדורגל ב-1994
ראזונדארה טג'יקוזו

**ראזונדארה טג'יקוזו** (באנגלית: **Razundara Tjikuzu**, נולד ב-6 בדצמבר 1979 בסווקופמונד שבנמיביה) הוא כדורגלן עבר נמיבי ששיחק בקבוצות שונות בבונדסליגה, בליגת העל הטורקית ובנבחרת נמיביה בעמדת הקשר האחורי.

## קריירת מועדונים
טג'יקוזו אותר על ידי סקאוטים של ורדר ברמן בנמיביה כאשר היה בן 16, ובשנת 1998 חתם במועדון, כאשר היה בן 19. בעונתו הראשונה במועדון ערך 25 הופעות, וסך הכל 68 הופעות במדי ורדר ברמן במשך ארבע עונות, בהן הקבוצה סיימה בחלק העליון של הטבלה. בשנת 2003 עבר טג'י'קוזו להנזה רוסטוק, ובעונתו הראשונה, 2003/04, לא החמיץ ולו משחק אחד, הבקיע ארבעה שערים וסייע לקבוצה לסיים במקום התשיעי המפתיע בבונדסליגה. בעונת 2004/05 פחתה משמעותית כמות ההופעות של טג'יקוזו בהאנזה רוסטוק, והמועדון נשר אל הבונדסליגה השנייה. בעונת 2005/06 שיחק טג'י'קוזו בדיסבורג, העולה הטרייה לבונדסליגה, אך ירד ליגה עם המועדון כבר באותה עונה, מהמקום האחרון. לאחר ירידת הליגה עם דיסבורג, עבר טג'יקוזו לשחק בליגת העל הטורקית, שם שיחק עונה אחת בריזספור ושתי עונות באיסטנבול בשאקשהיר, בהן היה שחקן הרכב משמעותי. לאחר מכן טג'יקוזו המשיך לשחק בטורקיה, אך היה לשחקן משמעותי פחות בטרבזונספור, דיארבאקירספור וקסימפשה. בתום עונת 2011 פרש טג'יקוזו ממשחק פעיל.

## קריירה בינלאומית
לטג'יקוזו 47 הופעות במדי נבחרת נמיביה, בהן הבקיע שישה שערים. בשנת 2000 הבקיע שלושער במוקדמות מונדיאל 2002 בניצחון 0–3 על נבחרת איי סיישל, ובאותה שנה הבקיע צמד מול נבחרת בנין בניצחון 2–8 במסגרת מוקדמות גביע אפריקה לאומות 2002. בשנת 2001 הבקיע שער נוסף במוקדמות מונדיאל 2002, בתיקו 1-1 מול נבחרת מצרים, אך נבחרתו לא הצליחה להעפיל למונדיאל 2002. טג'יקוזו שיחק בנבחרת עד לשנת 2008, בה העפילה נבחרת נמיביה לגביע אפריקה לאומות 2008, אך לא נכלל בסגל לטורניר זה.

## קישורים חיצוניים

קטגוריה:כדורגלנים נמיבים
קטגוריה:מגני כדורגל נמיבים
קטגוריה:קשרי כדורגל נמיבים
קטגוריה:כדורגלני ורדר ברמן
קטגוריה:כדורגלני הנזה רוסטוק
קטגוריה:כדורגלני דיסבורג
קטגוריה:כדורגלני ריזספור
קטגוריה:כדורגלני איסטנבול בשאקשהיר
קטגוריה:כדורגלני טרבזונספור
קטגוריה:כדורגלני דיארבקירספור
קטגוריה:כדורגלני קסימפאשה
קטגוריה:כדורגלני נבחרת נמיביה
קטגוריה:ילידי 1979
שערי האש

**שערי האש** (באנגלית: **Gates of Fire**) הוא רומן היסטורי מאת סטיבן פרספילד שראה אור ב-1998, העוסק בקרב תרמופילאי שנערך במצר היבשתי תרמופילאי שבמרכז יוון בשנת 480 לפנה"ס, בין צבא בן שבעת אלפים לוחמים מן הברית ההלנית בראשות לאונידס מלך ספרטה, לבין צבא האימפריה הפרסית שמנה בין 250 ל-360 אלף לוחמים, שפלש ליוון בשנה זו. היוונים הצליחו להדוף במשך שבעה ימים את התקפות הפרסים במעבר הצר, עד אשר אחד מן היוונים בני המקום גילה לצבא הפרסים דרך בהרים שאיפשרה לאגף את הצבא היווני ולהביסו. לאונידס ו-300 לוחמים ספרטנים נשארו ללחום בפרסים עד המוות. הקרב, ועמידתם של הלוחמים הספרטנים מול כוח רב מהם, הפכו למופת של אומץ לב שמלווה מאז את תרבות המערב.
## עלילה
בשנת 480 לפנה"ס מתאר קסאונס, נושא כלים ספרטני והניצול היחיד מקרב תרמופילאי, את סיפור הקרב והלוחמים הספרטנים שלחמו בו, כמו גם את סיפורו האישי, בפני מלך פרס. קסאונס מתאר כיצד פיקד מלך ספרטה, לאונידס על 300 לוחמיו בקרב נואש שמטרתו לעכב, ולו לימים מספר, את הצבא הפרסי האדיר. בתוך כך פורש קסאונס בפני המלך את הווי החיים בספרטה, על ערכיה ולוחמיה. הספר מסתיים עם ניצחון הברית ההלנית בקרב פלטאיה.
## השפעה
הספר מתאר תהליכים הקשורים להכנת לוחמים לקרב, לחוסן המנטלי הדרוש ללוחם בקרב עצמו, ובמניעים המובילים לוחמים לסכן את חייהם. במקביל הוא מציג ערכים הקשורים ללחימה ולמנהיגות כגון דוגמה אישית, אחריות ומקצועיות. לאור הדיוק בתיאור התהליכים ובנכונות הממצאים שמציג פרספילד, משמש הספר כהשראה למפקדים שונים בצה"ל וניתן כשי למפקדים ולוחמים בחיל הרגלים והיחידות המובחרות.
## קישורים חיצוניים
* .
* 
## הערות שוליים

קטגוריה:יוון העתיקה: היסטוריה צבאית
קטגוריה:ספרים אמריקאיים
קטגוריה:רומנים היסטוריים
קטגוריה:ספרי 1998
קטגוריה:ספרי ספריית מעריב
הנסיך אוסקר, דוכס סקונה

**הנסיך אוסקר, דוכס [[סקונה]]** (אוסקר קרל אולוף; נולד ב-2 במרץ 2016) הוא נסיך שוודי. ילדם הצעיר ביותר של נסיכת הכתר ויקטוריה נסיכת שוודיה, דוכסית וסטריטלנד ושל דניאל, דוכס וסטריטלנד. הוא הנכד הרביעי של המלך קרל השישה עשר גוסטב, מלך שוודיה וסילביה, מלכת שוודיה. הוא שלישי בסדר הירושה לכתר השוודי, לאחר אמו ואחותו אסטל, דוכסית אוסטרגוטלנד.

## לידה
התארים שלו הוכרזו למחרת על ידי סבו מצד אמו, המלך.
טקס טה דאום התקיים לכבודו בארמון קפלה רויאל ב-3 במרץ 2016.

## קישורים חיצוניים

קטגוריה:בית ברנדוט
קטגוריה:ילדי משפחות מלוכה
קטגוריה:שוודים שנולדו ב-2016
מונופטרוס קוצ'יה

**מונופטרוס קוצ'יה** (שם מדעי: *Monopterus cuchia*) מין של צלופח בוץ הנפוץ באסיה ומשמש כדג מאכל. נפוץ בפקיסטן, צפון הודו, נפאל, בנגלדש ומיאנמר.
## מאפיינים
גופו של הדג ארוך וצר, עד כ-80 ס"מ, זנבו הולך ומצר לקראת סופו. לדג אין סנפירי חזה, גחון או גב הקדמי. סנפיר הגב האחורי והשט מאוחים עם סנפיר הזנב למעין רצועה לאורכו של הזנב. צבעו חום, בעל נקודות דהויות על הזנב.

הדג נפוץ במקווי מים בוציים, מתוקים או מלוחים במקצת, בעלי תכולת חמצן נמוכה כגון שדות אורז או בריכות רדודות. בזמן מנוחה הוא נוהג להתחפר בבוץ במחילות ולצאת בלילה לטרף דגים קטנים, תולעים ורכיכות.

בשל טעמו של הדג, ערכו התזונתי ושימוש באבריו לצורכי רפואה בקרב המקומיים, הוא ניצוד במספרים גדולים וערכו בשווקים המקומיים גבוה. לאור זאת האוכלוסייה של הדג קטנה במידה ניכרת והדג הפך לנדיר במקומות בהם היה בעבר נפוץ.

## כשרות
עובדת קיומם של קשקשים בגופו והעדר סנפירים מפותחים, עומדת בבסיס פולמוס דתי. יש הרואים בתופעה זו סתירה לכלל הלכתי ש"כל שיש לו קשקשת יש לו סנפיר", כלומר מספיקה הימצאותם של קשקשים כדי להניח שיש לו גם סנפירים ולפיכך להכשיר את הדג. מנגד יש טוענים שאין ודאות שקשקשיו נחשבים ככאלו בהיבט ההלכתי (הקשקשים שלו מחוברים לעורו ואינם ניתנים להורדה באמצעות שפשוף- חלק מההגדרה ההלכתית של קשקש), וכי בתקופות חייו המוקדמות עדיין יש לו סנפיר וכן מערערים על ההנחה שהכלל ההלכתי תקף אף למינים כדוגמתו.

## קישורים חיצוניים

* *The freshwater mud eel Monopterus cuchia Journal of Global Biosciences. Volume 4, Number 3, 2015.

## הערות שוליים

קטגוריה:בעלי חיים שתוארו ב-1822
קטגוריה:טקסונים שתוארו בידי פרנסיס בוכמן המילטון
קטגוריה:דגי מאכל
קטגוריה:הודו: דגי מים מתוקים
קטגוריה:צלופחי ביצות
גביע המדינה בכדורגל 2006/2007

**[[גביע המדינה בכדורגל]] 2006/2007** הייתה התחרות ה-69 מאז היווסדה וה-54  לאחר קום מדינת ישראל. המשחקים החלו ב-10 באוקטובר 2006 והסתיימו ב-16 במאי 2007.

הפועל תל אביב ניצחה במשחק הגמר את הפועל אשקלון ובכך זכתה בגביע בפעם ה-13. בעקבות כך הקבוצה העפילה לתחרות גביע אופ"א.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב התשיעי שהתקיים ב-4 באפריל 2007 לתחרות הצטרפו קבוצות של ליגת העל.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הפועל אשקלון שיחקה בליגת המשנה.

## משחק הגמר

## קישורים חיצוניים
* תוצאות המשחקים
* תיאור משחק הגמר
* תיאור מהלך התחרות
* פירוט המשחקים החל מהסיבוב הראשון מאתר transfermarkt

קטגוריה:עונות בגביע המדינה בכדורגל
קטגוריה:2006 בישראל: כדורגל
קטגוריה:תחרויות כדורגל ב-2006
קטגוריה:2007 בישראל: כדורגל
קטגוריה:תחרויות כדורגל ב-2007
כנרת שריון

הרבה **כנרת שריון** (נולדה ב-8 בדצמבר 1955) היא רבה רפורמית ישראלית, המכהנת כראש קהילת יוזמ"ה בעיר מודיעין. שריון היא האישה הישראלית הראשונה שהוסמכה לרבנות רפורמית.

## ביוגרפיה
נולדה בעיר ניו יורק שבארצות הברית בשם סנדרה לוין, למשפחה קונסרבטיבית. למדה בבית ספר ממשלתי בסקנקטדי והשתתפה בפעילות הנוער של בית-הכנסת המקומי. בהיותה בת אחת עשרה עברה משפחתה לסן חוזה (קליפורניה), והצטרפה לבית-הכנסת הקונסרבטיבי בעיר. בגיל הבת מצווה ביקשה הצעירה לעלות לתורה אך נתקלה בסירוב מהרב. לאחר עתירות חוזרות, הצליחה לקבל אישור חריג לעלות בערב שבת ומבלי לברך. היא גם דרשה מול הקהל. כעבור זמן קצר החלה להשתתף בפעילות הוראה לילדים בקהילה בעיר סרטוגה. שריון סיפרה שבגיל 15 החליטה שברצונה להפוך לרב, דבר שהיה בלתי-אפשרי עבור נשים אז. היא הצטרפה לתנועת הנוער הקונסרבטיבית, מונתה לנשיאה מחוזית והדריכה במחנות קיץ. היא למדה בעצמה את טעמי המקרא ועלתה לתורה. ב-1973 פנתה לבית המדרש של ה-בית המדרש לרבנים באמריקה, כדי להתקבל ללימודי רבנות. היא קיבלה סירוב חד משמעי והפנו אותה למסלול הוראה. היא ניסתה עוד מספר פעמים ונדחתה שוב ושוב. בקשתה הייתה אחת מכמה שהגישו נשים באותן שנים, ותרמה לדיון הציבורי בזרם.

ב-1975, בעת לימודיה באוניברסיטה העברית בירושלים, ניסתה להתקבל למסלול לימודי רבנות בהיברו יוניון קולג' המקומי. היא סורבה גם שם. לכן חזרה לארצות הברית כדי ללמוד בהיברו יוניון שם, שהסמיך את הרבה הרפורמית הראשונה סאלי פריסאנד כבר ב-1972. היא סיימה את תואר ראשון בספרות השוואתית באוניברסיטת ברקלי ולאחר מכן תואר שני בספרות עברית. ב-1977 התקבלה סנדרה לוין לתואר לרבנות בהיברו יוניון קולג'. ב-1980 נישאה לברוך שריון. היא הוסמכה ב-1981. ב-1983 עלו היא ובן זוגה, לישראל והיא אימצה את השם העברי כנרת. ב-1984 מונתה החלה לכהן בקהילת "רמת אביב" בעיר תל אביב, והפכה לרבה הקהילתית הראשונה במדינת ישראל. באותה שנה, הייתה גם האישה הראשונה שהתקבלה למר"ם. שריון כיהנה ב"רמת אביב" במשך שבע שנים, עד 1991. היא העידה שנתקלה בקשיים מול חברי הקהילה שלא היו רגילים לסמכות נשית. בתום פעילותה בתל אביב עברה לעבוד עם ארגונים רפורמיים אמריקאים שפעלו בישראל. היא הועסקה במחלקת החינוך ובתוכנית חילופי הסטודנטים.

ב-1 בספטמבר 1997 פתחה בעיר מודיעין גן ילדים, שהיווה את גלעינה של קהילת יוזמ"ה. תהליך ההקמה של יזמ"ה כגוף מתפקד היה ממושך, כששריון נתקלת בדעות קדומות על רקע מינה ונדרשת לגייס כסף רב בארצות הברית. תפילות נערכו בתחילה בבתים פרטיים. לבסוף נפתח אפילו בית-הספר היסודי יוזמ"ה תל"י. בשנת 2000 עיריית מודיעין כיבדה את הרבה שריון בפרס "אשת קריירה". בין 2002 ל-2006 היא כיהנה כיושבת-ראש מועצת הרבנים המתקדמים בישראל, האישה הראשונה בעולם שעמדה בראשות גוף רבני. ב-2008, אחרי אחת-עשרה שנות של מאבק בבית המשפט העליון, יוזמ"ה הייתה הקהילה הלא-אורתודוקסית הראשונה שקיבלה מימון מהמדינה להקמת בית-הכנסת שלה. ב-2013 הרבה שריון זכתה בפרס ע"ש הרב שמואל שלמה קוהון, המוענק על הישגים המיטיבים עם כלל ישראל.

## קישורים חיצוניים
* האתר של קהילת יזמ"ה במודיעין,

## הערות שוליים

קטגוריה:רבנים רפורמים ישראלים
קטגוריה:רבניות רפורמיות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:ישראליות שנולדו ב-1955
קטגוריה:ישראלים שנולדו ב-1955
ארמון וילאנוב

**ארמון וילאנוב** (בפולנית: **Pałac w Wilanowie**) הוא ארמון בוורשה. 

הארמון נבנה ברבע האחרון של המאה ה-17 על ידי מלך פולין יאן סובייסקי הורחב לאחר מכן ביוזמת בעלים אחרים.
הארמון הוא דוגמה למגורים הפרבריים של המאה ה-17 שנבנו בסגנון הבארוק.
לאחר מותו של מלך פולין, הועבר הארמון לבניו ולאחר מכן למשפחת אצולה מפורסמת.
בשנת 1805 היה הארמון בבעלות סטניסלאב קוסטקה שהפך אותו למוזיאון.
הארמון בנוי בסגנון הבארוק שהיה נפוץ באותו זמן, עם עיטורים, גגות מקושטים ופביליונים.
בארמון נמצא גם שעון שמש שמותקן על הקיר מחוץ לאחד הפביליונים.
בגנים הרחבים של הארמון נמצאים גני פרחים גדולים, אגם, מבוך וכמה מבני שטות.
בתוך גני הארמון נמצאת מסעדה הנקראת "מסעדת הארמון".
כיום, הארמון הוא אחד מאתרי התיירות החשובים של ורשה.

ממוזער|שמאל|גגו של אחד הפביליונים
ממוזער|שמאל|שעון השמש של הארמון

## קישורים חיצוניים

* 

קטגוריה:ורשה: מבנים
וילאנוב
תיאונה

**תיאונה**, הנושא גם את השם "**Jupiter XXIX**", הוא ירחו של כוכב הלכת צדק.

תיאונה התגלה בשנת 2001 על ידי קבוצת אסטרונומים מאוניברסיטת הוואי שהודרכה על ידי סקוט שפרד.

קוטרו של תיאונה הוא 4 קילומטרים ומהירות הקפתו סביב צדק היא 2.43 ק"מ לשנייה.

רדיוס מסלולו של תיאונה סביב צדק הוא 21,406,000 קילומטרים ומשך זמן הקפתו סביב צדק הוא 639.803 ימים.

תיאונה בעל אלבדו של 0.04 ואקסצנטריות של 0.2526.

עם גילויו, קוטלג הירח בשם "S/2001 J 2". את שמו "תיאונה" קיבל הירח בשנת 2003, על שם תיאונה (הידועה יותר בשם "סמלה"), שהייתה אמו של דיוניסוס על פי המיתולגיה היוונית.

תיאונה משתייך לקבוצת הירחים אננקה. לקבוצת ירחים זאת שייכים ירחים המקיפים את צדק במרחק של 19.3 עד 22.7 מיליון ק"מ, ושמה ניתן לה על שם הירח אננקה, שהוא הגדול מבין ירחי הקבוצה.

## קישורים חיצוניים

קטגוריה:ירחי צדק
גביע המדינה בכדורגל 2007/2008

**[[גביע המדינה בכדורגל]] 2007/2008** הייתה התחרות ה-70 מאז היווסדה וה-55  לאחר קום מדינת ישראל. המשחקים החלו ב-28 בספטמבר 2007 והסתיימו ב-13 במאי 2008.

בית"ר ירושלים ניצחה במשחק הגמר ובכך זכתה בגביע בפעם השישית. בעקבות כך שבית"ר ירושלים זכתה גם באליפות, הקבוצה שהעפילה לתחרות גביע אופ"א הייתה הפועל תל אביב.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב התשיעי שהתקיים ב-26 בפברואר 2008 לתחרות הצטרפו קבוצות של ליגת העל.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* תוצאות המשחקים
* תיאור מהלך התחרות
* משחק הגמר

קטגוריה:עונות בגביע המדינה בכדורגל
קטגוריה:2007 בישראל: כדורגל
קטגוריה:תחרויות כדורגל ב-2007
קטגוריה:2008 בישראל: כדורגל
קטגוריה:תחרויות כדורגל ב-2008
הרס

**הרס** (באנגלית: **Herse**) הוא אחד מירחיו של כוכב הלכת צדק. הרס התגלה ב-8 בפברואר 2003 על ברט גולדמן וג'ון קוולרס וקוטלג בשם **S/2003 J 17**. את שמו הרס, קיבל ב-11 בפברואר 2009 על שם בתם של זאוס וסלנה על פי המיתולגיה היוונית.

קוטרו של הרס הוא 2 קילומטרים ומהירות הקפתו במסלולו סביב צדק היא 2.34 ק"מ לשנייה. רדיוס מסלולו של הרס סביב צדק הוא 22,134,000 ק"מ ומשך זמן הקפתו סביב צדק הוא 672.752 ימים.

הרס משתייך לקבוצת הירחים קארמה אשר קרויה על שם הירח קארמה, קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23–24 מיליון קילומטר ובנטייה של כ-165°.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ירחי צדק
שרה קאהאן

**שרה קאַהאַן** (בכתיב סובייטי: **סאַרע קאַהאַנ**; 3 ביולי 1885, הכפר מקסימוביצ'י, פלך מינסק - 1941, גטו מינסק) הייתה סופרת ומשוררת יידית סובייטית בלארוסית.

## ביוגרפיה
שרה קאהאן נולדה ב-1885 בכפר מקסימוביצ'י שבפלך מינסק באימפריה הרוסית (כיום במחוז מוהילב בבלארוס).

היא ניהלה את הספרייה העירונית בבוברויסק. ב-1935, בהצעת המחלקה היהודית של איגוד הסופרים של הרפובליקה הסובייטית הסוציאליסטית הבלארוסית (היא הייתה האישה היחידה במחלקה זו), שבה עם משפחתה לעיר מינסק. במינסק היא למדה בפקולטה לפילולוגיה של האוניברסיטה הפדגוגית הממלכתית של בלארוס.

קאהאן החלה ביצירתה לאחר מהפכת אוקטובר. לפני הפלישה הגרמנית לברית המועצות היא פרסמה קובצי שירים וסיפורים קצרים: "אינ וועג" (בדרך), "מיינ היימלאנד" (מולדתי), "די ערשטע פרעמיע: א מאנאלאג פונ אנ עלטערער פרוי" (הפרמיה הראשונה: מונולוג של אישה זקנה), "אונדזערע מענטשנ" (האנשים שלנו) ורומן: "דער פידלער" (הכנר). בזכותו של זמיטרוק ביאדוליה (שם העט של שמואל פלבניק), שהיה סופר בלארוסי-סובייטי, חיבוריה תורגמו לבלארוסית ופורסמו לפני הפלישה הגרמנית. קאהאן הייתה חברת המערכת של כתב העת הספרותי "שטערן".

לאחר הפלישה הגרמנית נכלאו קאהאן, בעלה ובנה הצעיר בגטו מינסק, שם הם גם נספו. בנה הבכור נהרג בקרב על לנינגרד.

## חיבוריה
***אינ װעג**, מינסק, 1934.
***מײַנ הײמלאַנד**, מינסק, 1938.
***די ערשטע פרעמיע: א מאנאלאג פונ אנ עלטערער פרוי**, מינסק, 1938.
***אונדזערע מענטשנ**, מינסק, 1940.
***דער פידלער**, מינסק, 1941.

## קישורים חיצוניים
* 
* ביוגרפיה ותמונה של שרה קאהאן 
* 

## הערות שוליים

קטגוריה:יהודיות רוסיות
קטגוריה:יהודיות בלארוסיות
קטגוריה:יהודיות סובייטיות
קטגוריה:סופרות כותבות יידיש
קטגוריה:סופרות ומשוררות שנספו בשואה
קטגוריה:מינסק: אישים
קטגוריה:סופרות סובייטיות
קטגוריה:אסירים בגטו מינסק
קטגוריה:נספים בגטו מינסק
קטגוריה:ילידות 1885
קטגוריה:נפטרות ב-1941
מונום

במתמטיקה, **מונום** (בעברית: **חד־איבר**) הוא ביטוי מהצורה ax^n, כאשר x משתנה, a המקדם שלו ו־n מספר טבעי שנקרא ה**מעלה** או ה**דרגה** של המונום. מונומים הם אבני הבניין המרכיבים פולינומים. כל פולינום הוא סכום של מונומים ממעלות שונות.

7x^5 ו־x^3 הם דוגמאות למונומים (לשני יש מקדם השווה ל־1). גם המספר 6 הוא דוגמה למונום כי 6x^0=6.

הערה: לעיתים נוח להגדיר מונומים כביטויים מהצורה x^n בלבד (כלומר דורשים a=1). במקרה זה נקרא למונום כזה **מונום [[פולינום מתוקן|מתוקן]]**.

## מונומים כבסיס
המונומים המתוקנים 1,x,x^2,\dots,x^n מהווים בסיס למרחב הפולינומים ממעלה n ומטה, כמרחב וקטורי מעל שדה המקדמים. הקבוצה האינסופית 1,x,x^2,\dots היא בסיס למרחב הפולינומים כולו מעל השדה.

אם מתירים גם צירופים ליניאריים אינסופיים המונומים המתוקנים מהווים בסיס למרחב טורי החזקות הפורמליים מעל השדה.

## מונומים בכמה משתנים

מונום בכמה משתנים הוא ביטוי מהצורה ax_1^{n_1}\cdots x_k^{n_k} כאשר x_1,\ldots, x_k משתנים. למשל 2x^2y^5 ו־xyz^4. 

המעלה של מונום בכמה משתנים מוגדרת כסכום המעריכים בביטוי. למשל מעלות הדוגמאות שנתנו הן 7 ו־6 בהתאמה.

## ראו גם
* פולינום
## קישורים חיצוניים
* 

## הערות שוליים

קטגוריה:אלגברה בסיסית
קטגוריה:פולינומים
הרץ ריבקין

**הרץ ריבקין** (ביידיש: **הערץ ריװקין**; 1908/1909 – 14 בספטמבר 1951) היה משורר יידי.

## ביוגרפיה
הוא נולד בשם הרץ הייסינר בקפרשטי בבסרביה, הבן הצעיר במשפחתם של אליעזר ורבקה הייסינר. למד בין השנים 1928–1931 בבית ספר לבניין בקישינב, בין 1931 - 1932 הוא שירת בצבא הרומני. בין 1935–1940 הוא למד בבוקרשט הנדסת דרכים.

את שירו הראשון הוא פרסם ב-1931 בעיתון דאס קאאפעראטיווע ווארט, באותה שנה פרסם יחד עם הרש-ליב קז'בר ויעקב יקיר בקובץ אָנזאָג שתוכנן לצאת לאור באופן קבוע ולשמש בתור הבמה הספרותית של המשוררים הצעירים בבסרביה. כשהוא התגורר בקישינב הוא פרסם בעיתונים אונדזערע צייט (קישינב, בעריכתו של זלמן רוזנטל) וטשערנאוויצער בלעטער, תחילה תחת שם משפחתו האמיתי, הייסינר. באמצע שנות השלושים היה חבר באגודת הסופרים היהודים מבסרביה בבוקרשט יונג רומעניע. ריבקיו תמך ברעיונות הקומוניזם.

בבוקרשט הוא פרסם את עבודתו בירחון די וואך (בעריכתו של משה אלטמן) ובכתב העת שויבן (בעריכתם של יעקב שטרנברג ושלמה ביקל). בהוצאה לאור של שויבן יצא לאור הספר הראשון של ריבקין, קובץ שירים **פֿון שכנישן דאָרף** (מהכפר השכן), חלק מהשירים המופיעים בקובץ הולחנו על ידי זליג ברדיצ'יבר. בדי וואך פורסם סיפורו המפורסם **חיים ברוך אָט אָ פאָר עך** (חיים ברוך כבר מגיע).

לאחר סיפוח בסרביה לברית המועצות ריבקין חזר לקישינב, הוא פרסם בכתב העת היידי שיצא לאור בקייב סאוועטישע ליטעראטור. בתקופת מלחמת העולם השנייה הוא התפנה לאוזבקיסטן, שיתף פעולה עם שופרו של הוועד היהודי האנטי-פשיסטי אייניקייט. לאחר המלחמה הוא חזר לקישינב והמשיך לפרסם בעיתונים וכתבי עת יידיים.

ריבקין נעצר יחד עם שאר סופרים יהודים של קישינב ב-9 במרץ 1949, הוא הואשם בשיתוף פעולה עם הוועד היהודי האנטי-פשיסטי וטרוצקיזם. לאחר שמונה חודשים שהוא העביר בקישינב הוא נשפט לעשר שנים עבודות כפייה, כשהוא היה בסמרה, הוא הופרד משאר הסופרים היהודים (יעקב יקיר, משה אלטמן, מוטל סקציאר) והוא נשלח לקזחסטן, אז חלק מברית המועצות. זמן קצר לאחר מכן חלה ונפטר, בגיל 42.

## חיבוריו
***פֿון שכנישן דאָרף**, בוקרשט, 1938.
***דערציילונגענ**, מאסקווע, 1948.

## קישורים חיצוניים
* קישור לשירו של ריבקין "נאכטישע לידער", כולל ביוגרפיה קצרה ותמונתו

קטגוריה:יהודים רומנים
קטגוריה:יהודים מבסרביה
קטגוריה:משוררים כותבי יידיש
קטגוריה:מורשעים בעבירות על רקע אידאולוגי בברית המועצות
קטגוריה:ילידי 1908

קטגוריה:נפטרים ב-1951
מארק לואיס ג'ונס

**מארק לואיס ג'ונס** (באנגלית: **Mark Lewis Jones**; נולד ב-31 באוגוסט 1964) הוא שחקן ולשי. בין תפקידיו היו מפקח משטרה בסדרת הדרמה של ה-BBC "55 מעלות צפונה", ציד לווייתנים בסרט "אדון ומפקד: הצד הרחוק של העולם", חייל בסרט "טרויה" ורוב מורגן בסדרת הטלוויזיה "סטלה".

## ביוגרפיה
מארק לואיס ג'ונס נולד ב-Rhosllannerchrugog שבמחוז רקסהאם בוויילס. הוא התחיל לשחק בנעוריו בתיאטרון הנוער קלייד (Clwyd Youth Theatre). ג'ונס למד משחק ב"קולג' הוולשי המלכותי למוזיקה ודרמה", והופיע עם הלהקה השייקספירית המלכותית ובתיאטרון הגלוב שבלונדון.

לואיס ג'ונס הופיע במגוון תוכניות טלוויזיה בהן "החיים האלה", "הולבי סיטי", "ספוקס", "חוק מרפי", "להעיר את המתים" וסדרת המדע בדיוני "טורצ'ווד". תפקידו הבולט ביותר בטלוויזיה היה כמפקח בילוש ראסל בינג בדרמה המשטרתית "55 מעלות צפונה", בה גילם דמות של קצין משטרה דעתני ובוטה ולעיתים הומוריסטי.

עוד שיחק ג'ונס בתפקיד סמל בילוש ריי לויד בדרמה המשטרתית "Murder Prevention". בקולנוע השתתף בסרטים ההוליוודיים שוברי הקופות "אדון ומפקד: הצד הרחוק של העולם" בתפקיד הוג צייד הלווייתנים, ובתפקיד טקטון בסרט "טרויה".

ב-2001 גילם ג'ונס את דמותו של אות'ר פנדרגון בעלה השני של איגריין במיני-סדרה האמריקאית "ערפילי אבאלון". הוא שיחק בתפקיד אירפון בסדרת הדרמה בשפה הוולשית "Con Passionate", בתפקיד ג'וסי בעיבוד לרומן "Calon Gaeth" מאת שאן ג'יימס, ובתפקיד בריאן ג'ונס בתוכנית "Y Pris" (בשפה הוולשית).

ב-2009 השתתף כאורח בתוכנית תחרות הזמר של ה-BBC בקארדיף (BBC Cardiff Singer of the World competition) ששודרה ב-11 ביוני בערוץ BBC Two (בוויילס בלבד).

## תפקידים בתיאטרון
* לורד גריי והנרי (רוזן ריצ'מונד) במחזה "ריצ'רד השלישי", הלהקה השייקספירית המלכותית, לונדון 1993
* לאונטס במחזה "אגדת חורף", תיאטרון הגלוב, לונדון, 1997
* מילנטיוס, במחזה "The Maid's Tragedy", תיאטרון הגלוב, 1997
* מארק אנטוני, במחזה "יוליוס קיסר", תיאטרון הגלוב, 1999
* טאורוס, דיומדס וסקסטוס פומפיוס במחזה "אנטוניוס וקלאופטרה" תיאטרון הגלוב, 1999
* בילי במחזה "Cardiff East", וילי נילי במחזה "תחת חורש חלב" ובונריו במחזה "Volpone" בתיאטרון המלכותי הלאומי, לונדון; בתפקיד קוסטרד במחזה "עמל אהבה לשווא", לורנצו במחזה "הסוחר מוונציה" ופרדיננד במחזה "הסערה" עם הלהקה השייקספירית המלכותית בסטרטפורד אפון אייבון, אנגליה; תפקיד טריסטרם ב-"Morte d'Arthur", ופלוריזל ואנטיגונס ב"אגדת חורף" בתיאטרון ליריק, לונדון; במחזה "Ingolstadt" בתיאטרון השער (Gate Theatre); בתפקיד דנטון ואב במחזה "Snow Palace" בתיאטרון טריסייקל, בקילברן שביורקשייר, אנגליה
* אסטון במחזה "מנהל הבית" בתיאטרון שרמן, קרדיף, 1990
* ג'יי בי פלר במחזה "The Man Who Had All the Luck" מאת ארתור מילר בתיאטרון דונמר ורהאוס, מ-28 בפברואר ועד 5 באפריל 2008
* סמל ראשון רג' דראמונד במחזה "Privates on Parade" מאת פיטר ניקולס בתיאטרון נואל קאוורד, מ-1 בדצמבר 2012 ועד 3 במרץ 2013

## רדיו
* הופיע בשידור רדיו של "Cadfael and Cocaine"
* הופיע בתפקיד סמסון בתוכנית "The Listener" של ג'וליאן סימפסון

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:בוגרי המכללה המלכותית הוולשית למוזיקה ודרמה
קטגוריה:בריטים שנולדו ב-1964
התרסקות לילית

**התרסקות לילית** הוא ספר של הסופר נלסון דה מיל שראה אור באנגלית בשנת 2004, ותורגם לעברית בשנת 2005. הסיפור מבוסס על מקרה אמיתי של טיסה שהתרסקה, שהסיבה לכך נותרה עלומה.

עלילת הספר מתחילה ביולי 1996 באסון תעופה כאשר מטוס בואינג 747 בטיסה 800 של TWA שעל סיפונו 230 איש מתרסק באוקיינוס האטלנטי, במרחק של 12 קילומטר מהחוף המזרחי של ארצות הברית, ליד לונג איילנד.

זוג מסתורי ששהה בפארק לאומי קאפסוג ביץ', מנציח את הרגע הקשה הזה של טיל העולה מבין המים לכיוון המטוס ואת התפוצצות המטוס ונפילתו לים, במצלמת וידאו ביתית מבלי שהתכוון לכך, אבל נעלם במהירות כיוון שבמצלמה מוקלטת גם פעילות מינית שלו על החוף.
לאחר שנחקרים לא פחות מ-500 עדי ראייה, חלקיו של המטוס נאספים ומשוחזרים בהאנגר ענקי, ונבחנות תאוריות שונות ורבות, הרשויות המוסמכות מודיעים כי מדובר בתקלה טכנית, וניצוץ חשמלי גרם לאדי דלק במכל לעלות באש, דבר שגרם להתפוצצות המטוס.

גיבור הסיפור הוא הבלש ג'ון קורי, בלש משטרה ניו יורקי לשעבר שמשרת כסוכן ב-ATTF, כוח משימה אנטי טרוריסטי פדרלי המשותף ל-FBI ולמשטרה. קורי שנחשב לחוקר מעולה ופיקח אבל לא ממושמע במיוחד, משודל על ידי אשתו קייט מייפילד, אף היא חוקרת FBI לחקור את ההתרסקות. אשתו שהשתתפה כחוקרת זוטרה בחקירת ההתרסקות, חושדת כי כוחות הביטחון מטייחים את הפרשה ומפגישה אותו עם מספר אנשים שיכולים לשפוך אור על הפרשה. לדעתה ולדעת אנשים רבים המטוס לא התפוצץ בשל תקלה טכנית אלא בשל טיל קינטי שנורה מספינה או צוללת ששהו באוקיינוס.

קורי מתחיל לחקור את הפרשייה ומוצא אבני נגף רבים, ואף מסתבך עם הממונים עליו פקד דייוויד שטיין וג'ק קייניג, שמענישים אותו ואת אשתו בשליחה לגלות, לתימן וטנזניה בהתאמה. הוא גם מאוים על ידי אנשי ביטחון שונים מה-CIA ומה-FBI ואף נקלע עם אחד מהם לעימות פיסי קשה. והשאלה המרכזית שנשאלת בספר היא, האם יצליח לחשוף את הקונספירציה שעומדת מאחרי טיוח הפרשייה, לפני שכוחות חזקים ממנו יעצרו בעדו ואולי אף יחסלו אותו ואת אשתו לפני שיצליחו לעשות זאת.

הספר בכריכה רכה, שיצא בהוצאת שלגי במהדורה העברית, מכיל 562 עמודים.

## קישורים חיצוניים
*

קטגוריה:ספרי מתח
קטגוריה:ספרי ריגול
קטגוריה:ספרי 2004
קטגוריה:ספרי הוצאת שלגי
קטגוריה:ספרי נלסון דה מיל
נבחרת בלגיה בכדורגל נשים

**נבחרת בלגיה בכדורגל נשים** מייצגת את בלגיה בתחרויות כדורגל נשים בינלאומיות ומנוהלת על ידי התאחדות הכדורגל הבלגית המלכותית. במשך השנים לא זכתה הנבחרת להצלחה רבה, אך החלה להראות מגמת שיפור לקראת העשור השני של המאה ה-21. 
## היסטוריה
משחקה הראשון של הנבחרת התקיים ב-1976, ובו היא ניצחה 1–2 את צרפת בריימס. בשנים אלו שיחקה בלגיה בעיקר מול נבחרת אירופאיות אחרות, וללא כל מסגרת רשמית כלשהי.

ב-28 בספטמבר 1982, החלה בלגיה להשתתף במשחקי המוקדמות של אליפות אירופה הראשונה שתוכננה להיערך ב-1984. היא שובצה לבית המוקדם עם ,  ו, אך סיימה במקום האחרון בבית ולא העפילה לטורניר הגמר. בשנים שעברו נכשלה בלגיה שוב ושוב בהעפלה לאליפות אירופה, וגם למשחקי הגביע העולמי היא לא הצליחה להעפיל מעולם.

ב-1984, לקחה הנבחרת חלק בטורניר המונדיאליטו השני שנערך באיטליה. היא סיימה את הטורניר במקום הרביעי והאחרון, לאחר שניצחה במשחק אחד, סיימה אחד בתיקו והפסידה בשניים. היה זה הטורניר הבינלאומי האחרון שבו השתתפה בלגיה, עד גביע אלגארבה ב-2016.

## כל [[גביע העולם בכדורגל לנשים|גביעי העולם]]
* 1991 עד 2023 - לא העפילה

## כל אליפויות אירופה
* 1984 עד 2013 - לא העפילה
* 2017 - שלב הבתים
* 2022 - רבע גמר
* 2025 - שלב הבתים

## קישורים חיצוניים

## הערות שוליים

קטגוריה:בלגיה: כדורגל
בלגיה
כדורגל
קטגוריה:בלגיה: ספורט נשים
אלי לנדרי

שמאל|ממוזער|200px|אלי לנדרי
**אלי לנדרי** (באנגלית: **Ali Landry**; נולדה ב-21 ביולי 1973) היא שחקנית ודוגמנית אמריקאית. מיס ארצות הברית 1996.

## ביוגרפיה
לנדרי נולדה בלואיזיאנה והייתה מעודדת בתיכון ולאחר מכן עשתה תואר באוניברסיטה בתקשורת המונים.

ב-1990 זכתה בתואר "מיס הנוער של לואיזיאנה" ועלתה לחצי הגמר בתחרות הארצית.

ב-1996 זכתה בתואר "מיס לואיזיאנה" ולאחר מכן נבחרה למיס ארצות הברית, ובתחרות מיס תבל עלתה לשלב 6 המועמדות הסופיות.

### משחק
לנדרי שיחקה במספר סרטי קולנוע והופיעה בין היתר בסדרות הטלוויזיה היפים והאמיצים ופליסיטי.

בשנת 2003 החלה לגלם את ריטה לפלור במשך 3 עונות בסיטקום "איב" ברשת UPN בכיכובה של הראפרית איב.

בשנת 2018 התארחה בעונה השנייה של הסדרה "קווין יכול לחכות" ב-CBS.

### חיים אישיים
ב-2004 נישאה לשחקן מריו לופז ונפרדה ממנו באותה שנה.

## קישורים חיצוניים
* 

קטגוריה:אמריקאים ילידי לואיזיאנה
קטגוריה:דוגמניות אמריקאיות
קטגוריה:דוגמנים אמריקאים
קטגוריה:בוגרי אוניברסיטת לואיזיאנה בלפאייט
קטגוריה:זוכות מיס לואיזיאנה ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 1996
קטגוריה:משתתפות בתחרות מיס נוער ארצות הברית
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מעודדות
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
גביע המדינה בכדורגל 2008/2009

**[[גביע המדינה בכדורגל]] 2008/2009** הייתה התחרות ה-71 מאז היווסדה וה-56 לאחר קום מדינת ישראל. המשחקים החלו ב-28 בספטמבר 2008 והסתיימו ב-26 במאי 2009.

בית"ר ירושלים ניצחה במשחק הגמר ובכך זכתה בגביע בפעם השביעית ובפעם השנייה ברציפות. בעקבות כך שבית"ר ירושלים לא יכלה להשתתף בתחרות אירופיות, ומכבי חיפה העפילה לליגת האלופות, נציגות ישראל לליגה האירופית נקבעה על בסיס תוצאות הליגה בלבד.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב התשיעי שהחל ב-13 בפברואר 2009 לתחרות הצטרפו קבוצות של ליגת העל.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* תוצאות המשחקים
* תיאור מהלך התחרות
* משחק הגמר
* 

קטגוריה:עונות בגביע המדינה בכדורגל
קטגוריה:2008 בישראל: כדורגל
קטגוריה:תחרויות כדורגל ב-2008
קטגוריה:2009 בישראל: כדורגל
קטגוריה:תחרויות כדורגל ב-2009
אייטנה

**אייטנה** (ידוע גם בשם **Jupiter XXXI**) הוא ירחו של כוכב הלכת צדק. אייטנה התגלה בשנת 2001 על ידי קבוצת אסטרונומים מאוניברסיטת הוואי שהודרכה על ידי סקוט שפרד וקוטלג בשם **S/2001 J 11**.

קוטרו של אייטנה הוא 3 קילומטרים ומהירות הקפתו סביב צדק היא 2.31 קילומטר לשנייה. רדיוס מסלולו של אייטנה סביב צדק הוא 22,285,000 ק"מ ומשך זמן הקפתו סביב צדק הוא 679.641 ימים.

אייטנה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

## קישורים חיצוניים

קטגוריה:ירחי צדק
רניביזומאב

**רניביזומאב** הוא נוגדן חד שבטי אשר נקשר ומעכב את הפקטור Vascular Endothelial Growth Factor A (VEGF-A) ופועל כנגד כלי דם חדשים ומפחית דלף מכלי דם ברשתית. רניביזומאב פותח לטיפול במחלות רשתית הגורמות לאובדן ראייה בשל דליפה של נוזלים מכלי הדם במרכז הראיה.

רניביזומאב מוכר גם בשם המסחרי **לוסנטיס** (באנגלית: Lucentis) ומשווק על ידי ג'ננטק בארצות הברית ועל ידי נוברטיס ביתר העולם.

## התוויות ואופן שימוש
* ניוון מקולרי גילי רטוב (wet AMD)
* בצקת מקולרית סוכרתית DME) Diabetic Macular Edema)
* בצקת מקולרית על רקע חסימת וריד ברשתית - RVO) Retinal Vein Occlusion)
* צמיחת כלי דם כורואידליים לא תקינים במרכז הראיה עקב קוצר ראייה Myopic CNV) Myopic Choroidal Neovascularization)
רניביזומאב ניתן בזריקה לחלל הזגוגית של העין במינון של 0.5 מ"ג אחת לחודש. בדרך כלל נדרשות הזרקות מרובות על מנת להשיג שיפור בראייה או ייצוב של המחלה. לרוב, ההזרקות אינן מרפאות את המחלה אך יכולות להשיג שיפור בראייה ולמנוע החמרה.

## מנגנון פעולה
רניביזומאב נקשר לכל האיזופורמים של VEGF-A וחוסם את הקישור שלו לרצפטורים שלו. באופן הזה נמנעים שגשוג ונדידה של תאי האנדותל ברשתית ונעצרים תהליכי צמיחה של כלי דם חדשים (נאווזקולריזציה) ודלף מכלי הדם שעלול להוביל להרס תאים קולטי אור (פוטורצפטורים) ברשתית ובסופו של דבר לפגיעה בחדות הראייה.

## אישורים
מנהל המזון והתרופות האמריקאי (FDA) אישר בארצות הברית את הטיפול ברניביזומאב בשנת 2006 לניוון מקולרי גילי רטוב, לטיפול בבצקת מקולרית על רקע חסימת וריד הרשתית המרכזי בשנת 2010 ובצקת מקולרית סוכרתית בשנת 2012. לאחרונה אישר ה-FDA גם את הטיפול ל־CNV עקב קוצר ראייה (בשנת 2013).

## תופעות לוואי
רוב תופעות הלוואי המדווחות אחרי טיפול ברניביזומאב קשורות לתהליך ההזרקה לתוך העין וכוללות: דימום זגוגיתי, כאב או אי נוחות, תחושת חלקיקים צפים בחלל הזגוגית, עלית לחץ תוך עיני וזיהום תוך עיני. תרופות נוגדות VEGF עלולות לגרום לעליה בלחץ הדם, אירועים מוחיים או התקפי לב. במחקרים גדולים שנערכו, לא נמצא קשר בין עיכוב ה-VEGF בהזרקה תוך עינית לבין תופעות אלו.

## ראו גם
* ניוון מקולרי

## קישורים חיצוניים
* 

* FDA approves Lucentis to treat diabetic macular edema
* Lucentis Approval History


## הערות שוליים

קטגוריה:תרופות לרפואת עיניים
קטגוריה:תרופות יתומות
קטגוריה:תרופות לפי א'-ב'
גביע המדינה בכדורגל 2009/2010

**[[גביע המדינה בכדורגל]] 2009/2010** הייתה התחרות ה-72 מאז היווסדה וה-57  לאחר קום מדינת ישראל. המשחקים החלו ב-4 בספטמבר 2009 והסתיימו ב-11 במאי 2010.

הפועל תל אביב ניצחה במשחק הגמר ובכך זכתה בגביע בפעם ה-14. בעקבות כך שהיא ניצחה גם בליגה, בני יהודה תל אביב העפילה לליגה האירופית.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב התשיעי שהחל ב-23 במרץ 2010 לתחרות הצטרפו קבוצות של ליגת העל.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* תוצאות המשחקים
* תיאור מהלך התחרות באתר ההתאחדות 
* תיאור משחק הגמר באתר ההתאחדות
 

קטגוריה:עונות בגביע המדינה בכדורגל
קטגוריה:2009 בישראל: כדורגל
קטגוריה:תחרויות כדורגל ב-2009
קטגוריה:2010 בישראל: כדורגל
קטגוריה:תחרויות כדורגל ב-2010
אליסבטה ליפה

250px|ממוזער|שמאל|אליסבטה ליפה על בול רומני משנת 2004
**אליסבטה אולניוק-ליפה** (ברומנית: **Elisabeta Oleniuc-Lipă**; נולדה ב-26 באוקטובר 1964) היא חותרת רומניה בעברה ושרה בממשלת רומניה. היא אלופה אולימפית בעלת 8 מדליות, מהן 5 זהב ואלופת עולם בעלת 13 מדליות מהן 1 זהב.

ליפה היא החותרת המעוטרת ביותר בהיסטוריה של המשחקים האולימפיים ומחזיקה בשיא הפרש השנים בין מדליית הזהב הראשונה שבה זכתה לבין מדליית הזהב האחרונה שבה זכתה, הפרש שעומד על עשרים שנה. היא האדם היחיד שזכה בשתי מדליות זהב בשני מקצי חתירה עיקריים: חתירה בסירה לחותר בודד ובחתירה בסירת שמונה חותרים.

ליפה מכהנת כשרת הנוער והספורט בראשותו של דאצ'יאן צ'ולוש משנת 2015.

## קריירת ספורט
ליפה השתתפה לראשונה במשחקים האולימפיים בגיל 19 באולימפיאדת לוס אנג'לס (1984) וזכתה במדליית הזהב הראשונה שלה בחתירה בסירת זוגות. את מדליית הזהב האחרונה שלה השיגה באולימפיאדת אתונה (2004) בחתירה בסירת שמיניית חותרים.

בשנת 2004, נהייתה לחותרת הראשונה בהיסטוריה שהתחרתה בשש אולימפיאדות. לפניה, היו רק חותרים גברים שהשתתפו בכמות כה נכבדת של תחרויות.

## תארים והישגים
* בשנת 2008 הוענקה לליפה מדליית תומאס קלר, אות הכבוד הגבוה ביותר הניתן לחותר.

## קישורים חיצוניים

קטגוריה:נושאי דגל רומניה באולימפיאדה
קטגוריה:פוליטיקאיות רומניות
קטגוריה:שרי ספורט
קטגוריה:אלופות עולם בספורט
קטגוריה:חותרות רומניות
קטגוריה:רומניה: אישים בספורט
קטגוריה:משתתפות אולימפיאדת אתונה (2004)
קטגוריה:חותרי קאנו/קיאק באולימפיאדת אתונה (2004)
קטגוריה:משתתפות אולימפיאדת סידני (2000)
קטגוריה:חותרים באולימפיאדת סידני (2000)
קטגוריה:חותרים באולימפיאדת אטלנטה (1996)
קטגוריה:משתתפות אולימפיאדת אטלנטה (1996)
קטגוריה:חותרים באולימפיאדת ברצלונה (1992)
קטגוריה:משתתפות אולימפיאדת ברצלונה (1992)
קטגוריה:חותרים באולימפיאדת סיאול (1988)
קטגוריה:משתתפות אולימפיאדת סיאול (1988)
קטגוריה:זוכות מדליית כסף אולימפית מרומניה
קטגוריה:אלופות אולימפיות מרומניה
קטגוריה:זוכות מדליית ארד אולימפית מרומניה
קטגוריה:אלופות אולימפיות: חתירה
קטגוריה:זוכות מדליית כסף אולימפית: חתירה
קטגוריה:זוכות מדליית ארד אולימפית: חתירה
קטגוריה:רומניות שנולדו ב-1964
קטגוריה:רומנים שנולדו ב-1964
זמר (בעל חיים)

**זֶמֶר** הוא בעל חיים הנמנה בספר דברים בין שבע החיות המותרות באכילה. מכיוון שהוא אינו מוזכר שוב במקרא בכל הקשר אחר, זיהויו אינו מוחלט. הוא זוהה בין השאר כג'ירפה, ראם, כבש הבר ובובאל.

## אזכור בתנ"ך
הזמר מוזכר רק פעם אחת בכל התנ"ך, כעשירי ואחרון ברשימת בעלי החיים המותרים באכילה. 

## זיהוי
### בתרגומי המקרא העתיקים
הנוסח השומרוני אינו מוסיף מידע וכותב "זמר". תרגום אונקלוס מתרגם "זמר" – דיצא, וכן תרגום יהונתן מתרגם "זמר" – דיצין. התרגום הניאופיטי מתרגם "זמר" ל"ראמנין", הוא הראם, וייתכן שגם תלמוד ירושלמי הכיר תרגום כזה, שכן הוא מתייחס בדיון על "שור הבר" לאלו המתרגמים "ותורי בר וראמנין" שהוא ככל הנראה תרגום של "תאו וזמר".

תרגום השבעים, הוולגטה ורבי סעדיה גאון תרגמו את הזמר כג'ירפה.

### פרשני ימי הביניים
חלק ממפרשי ימי הביניים לא פירשו את "זמר". רש"י עובר עליו בשתיקה, חזקוני כותב "לא איתפרש" ואבן עזרא כותב "והחמשה האחרים צריכים לקבלה".

רד"ק ורבי שמעון בן צמח דוראן זיהו את הזמר כג'ירפה.

### בעת החדשה
יוסף ברסלבי כתב שהזמר נקרא בפי הבדויים "כבש". שערותיו היו ארוכות והוא היה מדלג על פסגות ההרים.

#### ג'ירפה
אברהם קורמן סבר שהזמר הוא הג'ירפה. הוא ציין ציורי מערות של ג'ירפות ממצרים מאמצע האלף השלישי לפנה"ס, בשביל להסביר מהיכן הג'ירפה הייתה מוכרת לעם ישראל בזמן כתיבת התורה.
בספרים ובעיתונים של סוף המאה ה-19 וראשית המאה ה-20 הופיע בצד תמונות של ג'ירפות הכיתוב "זמר", אולם שימוש זה לא נקלט בעברית החדשה.

זיהוי זה נתקל בהתנגדות בגלל שעד היום לא נמצאה ראייה לכך שהג'ירפה חייה בארץ ישראל בתקופת המקרא, מתקופת הברונזה המאוחרת ועד לתקופה הפרסית.

#### כבש הבר או עז בר
פרופ' גיא בר-עוז ופרופ' זהר עמר מאוניברסיטת בר-אילן זיהו את ה"זמר" בעז הבר או כבש הבר. גם פרופסור יהודה פליקס מזהה את הזמר עם כבש הבר. רוב התרגומים הלועזים מתרגמים "זמר" – כבש הבר או עז הבר.

ד"ר מנחם דור מתנגד לזיהוי זה וטוען שיש בה את אותה בעיה שיש בזיהוי הזמר עם הג'ירפה, שכן לא היה בארץ ישראל, בתקופת המקרא, עז בר או כבש בר שאין להם שם אחר ידוע. גם במילון התנ"ך פקפקו בזיהוי כבש הבר בגלל שהוא לא חי בארץ ישראל בתקופת המקרא

#### בובאל
ד"ר מנחם דור מזהה את ה"זמר" עם הבובאל. לטענתו, בתקופת המקרא היו בארץ ישראל בדיוק שבע חיות טהורות ולאחר זיהוי ששת החיות הראשונות ברשימה אין מנוס מכך שהבובאל הוא הזמר. לחיזוק דבריו הוא מציין שהבובאל הצפוני הוא הנדיר שבשבע החיות הטהורות שחיו בארץ ישראל, שכן הוא חי בארץ ישראל רק בסביבות ים המלח והערבה, ועל כן מתאים לו להיות אחרון ברשימת החיות, בה החיות מסודרות על פי מידת הכרותן לבני האדם. דור טוען שזיהויו מתאים לתרגום אונקלוס המתרגם "זמר" דיצא, ושהכוונה היא לבעל חיים מדלג, תיאור המתאים לבובאל.

## אטימולוגיה
ב"מילון התנ"ך" כתוב: 

## לקריאה נוספת
* יוסף ברסלבי, "הידעת את הארץ – ים המלח סביב סביב", הוצאת הקיבוץ המאוחד, ההסתדרות הכללית של העובדים העבריים בארץ-ישראל, תשט"ז (1956), כרך ג', פרק: "הצומח והחי מסביב לים המלח", פרק משנה י"ג, "בעלי החיים של סביבות ים-המלח במקרא", עמוד 169–205

## קישורים חיצוניים
* 
* 
*דלמא מינא דתאו או מינא דזמר נינהו – ג'ירפה מאת ד"ר משה רענן, מתוך פורטל דף יומי.

## הערות שוליים

קטגוריה:כשרות
קטגוריה:בעלי חיים בתנ"ך
קטגוריה:מילים יחידאיות בתנ"ך
אריה קילמניק

**אריה (אריק) קילמניק** (נולד ב-1 במרץ 1935) הוא אמן ישראלי, מייסד סדנת ההדפס ירושלים.

## ביוגרפיה
אריה קילמניק נולד ברחובות בשנת 1935 להורים ילידי האימפריה הרוסית. הוא למד בבית חינוך לילדי עובדים ברחובות ועל מוריו נמנתה נעמי סמילנסקי. בסוף שנות ה-50 של המאה ה-20 החל ללמוד אמנות ב"בצלאל". שם, למד הדפס אצל אמנים כיעקב אייזנשר, איזידור אשהיים, יעקב שטיינהרט, משה טמיר, יעקב פינס ויוסי שטרן. בין השנים 1963–1970 שהה בניו יורק, ארצות הברית. שם, למד אמנות והתמחה בטכניקות ההדפס. לאחר סיום לימודיו לימד בבית הספר "קופר יוניון והקים שם סדנה להדפס רשת. בשנת 1974 הקים את סדנת ההדפס ירושלים. הסדנה משרתת אמנים ישראלים ובינלאומיים רבים המוזמנים ליצור בטכניקות ההדפס השונות. במסגרת פעילות הסדנה פיתח קילמניק מספר טכניקות הדפסה ייחודיות, כשהידועה מכולן היא "בסיס לבן אלבה טינטה" (או "אלבה טינטה ירושלים").

יצירתו המוקדמת של קילמניק, משנות ה-60 של המאה ה-20, מאופיינת בהשפעת אמנות הפופ האמריקאית. בהדפסיו מאותה עת ועד לשנות ה-80 הופיעו דימויים הקשורים למלחמת וייטנאם לצד דימויים אנטי-מלחמתיים אחרים. בשנת 2015 הציג את תערוכת היחיד "איתקה" הדפסים, ציורים ורישומים של סירות ומסעות ימיים, לצד שפיריות.

## השכלה
*1961-1958 - בית הספר בצלאל החדש לאומנות ולאמנות, ירושלים
*1964 - מכון פראט, ניו-יורק, ארצות הברית
*1967-1964 - בית הספר לאמנות של מוזיאון ברוקלין, ניו-יורק, ארצות הברית.

## הוראה
*1963-1961 - רישום, בית הספר בצלאל החדש לאומנות ולאמנות, ירושלים
*1970-1968 - אוניברסיטת *קופר יוניון* לאמנות, ניו-יורק, ארצות הברית
*1985-1971 - בצלאל, אקדמיה לאמנות ועיצוב, ירושלים.

## פרסים
*1961 - פרס הרמן שטרוק להדפס, בצלאל, אקדמיה לאומנות ועיצוב, ירושלים
*1997 - פרס מפעל חיים ע”ש מרדכי איש-שלום, בית האמנים, ירושלים
*2001 - פרס הקרן לירושלים לכבוד טדי קולק
*2016 - פרס מפעל חיים בתחום האמנות הפלסטית, משרד התרבות והספורט

## קישורים חיצוניים

* אריה קילמניק באתר מרכז המידע לאמנות ישראלית
* כרמלה טייכמן בשיחה עם אריק קילמניק, מייסד סדנת ההדפס, באתר "בית לאמנות ישראלית"
* אריק קילמניק באתר סדנת ההדפס ירושלים

## הערות שוליים

קטגוריה:אמני הדפס ישראלים
קטגוריה:ציירים ישראלים
קטגוריה:זוכי פרס הרמן שטרוק
קטגוריה:בוגרי בית חינוך רחובות
קטגוריה:בוגרי בצלאל, אקדמיה לאמנות ועיצוב
קטגוריה:זוכי פרס מפעל חיים בתחום האמנות הפלסטית
קטגוריה:סגל סדנת ההדפס ירושלים
קטגוריה:ישראלים שנולדו ב-1935
אברהם ברוך סולובייצ'יק

הרב **אברהם ברוך הלוי סולובייצ'יק** (בכתיב עברי; **סוֹלֹוְצִּ'יק**, ט"ו באב תר"י, 1850 - תרע"ג, 1913), רבה של סמולנסק ובנו של הרב יוסף דוב הלוי סולובייצ'יק, ה"בית הלוי", ואחיו הגדול של רבי חיים הלוי סולובייצ'יק.

## ביוגרפיה
נולד בוולוזין בשנת תר"י, בנם הבכור של הרב יוסף דוב סולובייצ'יק, המשנה לראש ישיבת וולוז'ין, ולצירל לבית עפרון.

בשנת תרכ"ט נישא לבת הגביר ר' שאול קצנלסון מבוברויסק. בתחילה ניסה את כוחו במסחר - ללא הצלחה מרובה. בשנת תרמ"ג החל לכהן ברבנות סמולנסק תפקיד אותו מילא כ-30 שנה, עד למותו.

## ילדיו
בנו הרב ישראל סולובייצ'יק (? - תשי"א, 1951) מילא את מקום אביו בסמולנסק ובהמשך כיהן כדיין ביוהנסבורג, מכתביו הודפס הספר "גנזי הגר"ח", הכולל חידושים מדודו רבי חיים.

## קישורים חיצוניים
* 

## הערות שוליים

קטגוריה:רבנים רוסים
קטגוריה:משפחת סולובייצ'יק
קטגוריה:סמולנסק: אישים
גשר מעבורת

**גשר מעבורת** הוא טיפוס של גשר נע. פלטפורמה אופקית (גונדולה) נעה הלוך ושוב לרוחב נתיב המים שעליו נטוי הגשר מתחת למסילה הנטויה בין שתי גדות נתיב המים, כשהיא מחוברת אליה בכבלים או במסגרת מתכת. השימוש בטיפוס זה של גשר בעולם הוא מועט ורק עשרות בודדות של גשרים כמוהו נבנו. 

טיפוס גשר זה נבנה לרוחב נתיבי מים שבהם קיימת תנועה רבה של כלי שיט, באתרים שבהם לא היה מרחב לבניית דרכי גישה ארוכות לקצותיו של גשר גבוה ושבהם לא היו תנאים נוחים לפעולת מעבורות. הוא לא הפך לפופולרי בשל הקיבולת הנמוכה של הגונדולה התלויה החוצה את נתיב המים.

גשר המעבורת נהגה בשנת 1873 על ידי האנגלי צ'ארלס סמית', אך הוא לא הצליח להביא לבניית גשרים שכאלו בארצו. גשר המעבורת הראשון בעולם היה גשר ביסקאיה בעיצובו של אלברטו פלאסיו (Alberto Palacio), שנבנה בקרבת בילבאו שבספרד ב-1893. גשר זה הוכרז בשנת 2006 כאתר מורשת עולמית.

מספר גשרי מעבורת נוספים נבנו באירופה. אחד הידועים שבהם המצוי עדיין בשימוש הוא גשר המעבורת בניופורט שבדרום מזרח ויילס. בארצות הברית נבנו רק שני גשרים מטיפוס זה.

בלונדון, בירת בריטניה, נפתח ב-1998 גשר רציף ויקטוריה המלכותי, אשר נבנה באופן שיוכל לשמש כגשר מעבורת. רעיון זה לא מומש בסופו של דבר והוא משמש כיום רק כגשר להולכי רגל, הנטוי בגובה של 15 מטרים מעל פני נהר התמזה.


תמונה:MovableBridge transport.gif|אנימציה של פעולת גשר מעבורת
תמונה:Zubia jun.jpg|גשר ביסקאיה בספרד. הגונדולה נראית בתנועה מתחת למרכז הגשר
תמונה:Transporter.3.750pix.jpg|הגונדולה בגשר ניופורט בוויילס


## קישורים חיצוניים

קטגוריה:ערכים שבהם תבנית בריטניקה אינה מתאימה
מעבורת
פארמה פרם

**פארמה פרם** (ברוסית: **БК ПАРМА Пермь**) היא קבוצת כדורסל רוסית מהעיר פרם שבמחוז פרם שבאזור הרי אוראל, המתמודדת בליגה המאוחדת של VTB.

בעונת 2016 זכתה לראשונה בתולדותיה בגביע הרוסי בכדורסל לאחר שגברה על זניט סנקט פטרבורג במשחק הגמר ולראשונה התמודדה גם במסגרות האירופאיות, בגביע יורוצ'לנג'.

## היסטוריה
קבוצת הכדורסל פארמה פרם הוקמה ביוזמת האקדמיה לכדורסל של מחוז פרם ב-2 באוגוסט 2012. בעונת הבכורה של הקבוצה (2012/13) בליגת המשנה בכדורסל הקבוצה סיימה במקום החמישי ועונה לאחר מכן סיימה במקום ה-11.

בעונת 2015/16 הקבוצה זכתה בגביע הרוסי בכדורסל לאחר שגברה על זניט סנקט פטרבורג בגמר הגביע בתוצאה 65:95. היא שבה וזכתה בגביע פעם נוספת, ב-10 בפברואר 2019 אחרי שגברה במשחק הגמר על ניז'ני נובגורוד בתוצאה 73-67.

לקראת עונת 2020/2021 פארמה השתתפה בטורניר גביע גומלסקי והעפילה בו עד למשחק הגמר. בנוסף העפילה באותה עונה לשלב חצי גמר היורופקאפ, למפגש מול עירוני נס ציונה הישראלית ולראשונה בתולדותיה העפילה לפלייאוף הליגה המאוחדת של VTB.

## הישגים לפי עונה

## מאמנים
*  ויאצ'סלב שושאקוב (2012—2017)
*  ניקולאיס מאזורס (2017—2019)
*  ו. שושואקוב (2019)
*  קאזיס מסקוויטיס (2019—)

## תארים
* **[[הגביע הרוסי בכדורסל]]**:
** זכייה (2): 2016, 2019

## ראו גם
*אוראל גרייט

## קישורים חיצוניים

* 
*ערוץ הווידאו הרשמי ביוטיוב
## הערות שוליים

קטגוריה:פרם (עיר): מועדוני ספורט
קטגוריה:קבוצות כדורסל רוסיות
מתתיהו ואלכסנדר

**מתתיהו ואלכסנדר** הוא האלבום השביעי של המוזיקאי והזמר הישראלי מתי כספי, שיצא בשנת 1984.
## הפקה
את האלבום המתבסס כולו על לחניו של המוזיקאי סשה ארגוב, הקליט כספי כהמשך לאלבומו הקודם "מתי כספי שר סשה ארגוב" וכהמשך למופע משותף שהעלה עם ארגוב. בשונה מהאלבום הקודם שהורכב כמעט כולו מגרסאות לשירים ותיקים, קובצו לאלבום החדש שירים חדשים שהלחין ארגוב במיוחד. לצורך הקלטת האלבום, חברו כספי וארגוב לעבודה משותפת בקיבוץ העוגן, כשעל עטיפת האלבום הקדמית והאחורית מתועדים השניים כשהם חולבים פרה ברפת הקיבוץ. באלבום מלווה ארגוב את כספי בנגינת פסנתר, כשרק בשיר אחד, "הם בזמר הזה", מצטרף כספי ומנגן על מלוטרון.

"עוד בנעורי הערצתי את המוזיקה של סשה ארגוב", כתב כספי לימים, "הגאוניות והמקוריות של סשה היוו את אחד המניעים העיקריים לדרך בה אני יוצר".

## השירים באלבום

## קישורים חיצוניים

* מתתיהו ואלכסנדר באתר הרשמי של מתי כספי
*

קטגוריה:אלבומי מתי כספי
קטגוריה:אלבומים בעברית
קטגוריה:אלבומי חברת CBS ישראל
פול לורנס דנבר

**פול לורנס דנבר** (באנגלית: **Paul Lorence Dunbar**; 27 ביוני 1872 - 9 בפברואר 1906) היה משורר אמריקאי, סופר ומחזאי בסוף המאה ה-19 ובתחילת המאה ה-20. הוא נולד בעיר דייטון שבמדינת אוהיו, להורים שהיו עבדים לפני מלחמת האזרחים האמריקנית, והחל לכתוב סיפורים וקטעי שירה כשהיה ילד. היה נשיא החבורה הספרותית בבית ספרו, ולראשונה הוציא לאור קטעי שירה בגיל 16, בעיתון מקומי בדייטון.

עבודותיו שהתפרסמו במהלך חייו נכתבו בעגה אפרו-אמריקאית המקושרת עם מדינות הדרום שלפני מלחמת האזרחים, על אף שכתב גם בשפות ובניבים נוספים - ביניהם גרמנית ודיאלקט מערב-תיכוני מקומי כפי שהתבטא ביצירותיו של ג'יימס ווייטקומב ריילי. עבודתו של דנבר זכתה לשבחים מצד ויליאם דין הוולס, עורך מוביל המקושר עם העיתון Harper's Weekly, ודנבר היה מראשוני הכותבים האפרו-אמריקאים שכתבו כדי ליצור מוניטין בינלאומי. הוא כתב את הליריקה לשירי הקומדיה המוזיקלית *[[In Dahomey]]* (שנת 1903), המחזה הראשון בהפקה אפרו-אמריקאית כוללת שעלה בתיאטרות ברודוויי. המחזה עלה במקומות נוספים בארצות הברית ובממלכה המאוחדת.

דנבר כתב גם באנגלית שגרתית בקטעי שירה וספרות נוספים, ומאז סוף המאה ה-20, משכילים נהיו מעוניינים יותר בעבודות אלו מאשר אחרות.

הוא נפטר בגיל 33 ממחלת השחפת.

## קישורים חיצוניים

* 
* 
* 

קטגוריה:אמריקאים ילידי אוהיו
קטגוריה:דייטון: אישים
קטגוריה:משוררים אפרו-אמריקאים
קטגוריה:בוגרי אוניברסיטת הווארד
קטגוריה:אמריקאים שנפטרו משחפת
קטגוריה:אמריקאים שנולדו ב-1872
קטגוריה:אמריקאים שנפטרו ב-1906
קופי דאנקווה

**קופי דאנקווה** (נולד ב-17 בספטמבר 1989) הוא כדורגלן ניז'רי יליד-גאנה, המשחק בעמדת הבלם.

## קריירה
דאנקווה התחיל את הקריירה שלו במועדון מקומי בניז'ר. בגיל 21 הצטרף לזארזיס מליגת העל התוניסאית. לאחר שבעונתו השלישית במועדון לא קיבל מספיק דקות משחק, עזב את המועדון וחתם בבידווסט ויטס מליגת העל הדרום אפריקאית בה שיחק עונה אחת. בשנת  עזב לראשונה את אפריקה וחתם בספורטינג גואה מליגת העל ההודית בה לא רשם דקות משחק. במהלך חלון העברות של ינואר  חתם בבית"ר תל אביב רמלה מהליגה הלאומית.

בספטמבר  חתם בדילה גורי מליגת העל הגאורגית. בינואר  חזר לישראל וחתם בהפועל נצרת עילית.

ב-31 במאי 2008 ערך את הופעת הבכורה שלו בנבחרת ניז'ר בהפסד 0–1 ל. ב-4 בספטמבר 2011 הבקיע את שער הבכורה שלו בנבחרת בניצחון 1–2 נגד . בסך הכול הוא שיחק עבור הנבחרת ב-67 משחקים.

## קישורים חיצוניים

קטגוריה:כדורגלנים גנאים
קטגוריה:כדורגלנים ניז'רים
קטגוריה:בלמי כדורגל גנאים
קטגוריה:קשרי כדורגל גנאים
קטגוריה:קשרי כדורגל ניז'רים
קטגוריה:כדורגלני בידווסט ויטס
קטגוריה:כדורגלני בית"ר תל אביב רמלה
קטגוריה:כדורגלני דילה גורי
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:ספורטאים זרים בדרום אפריקה
קטגוריה:ספורטאים גנאים בהודו
קטגוריה:ספורטאים גנאים בישראל
קטגוריה:ספורטאים זרים בגאורגיה
קטגוריה:ספורטאים זרים בתוניסיה
קטגוריה:ספורטאים זרים בהודו
קטגוריה:ספורטאים ניז'רים בישראל
קטגוריה:כדורגלני נבחרת ניז'ר
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:גנאים שנולדו ב-1989